en en en de en de en en en en es nb da da da da en da da da tr da mg da ms da da da
Rebecca Forsberg Svendsen, født i Skåne 1976.
Efter 25 år som solist og ensemblesanger på højeste niveau i København, flyttede hun i 2020 til Bornholm med familien for at bidrage til og udvikle musiklivet der.
Rebecca er nu ansat som organist i Østerlars-Gudhjem pastorat, hun arbejder som sangpædagog og er dirigent for Sct Nicolai Koncertkor i Rønne. Derudover fortsætter hun virket som sangsolist.
2017 medvirkede Rebecca som solist i Mærsk Operaen, der opførtes som dokumentarfilm ved KBH DOX 2017. Operaen er skrevet af Anders Monrad i samarbejde med performancegruppen Superflex.
Rollen Dorothy Shakespeare i operaen EZRA, blev skrevet til Rebecca, og opført i Odinteatrets regi, på Operaen i København 2009.
Derudover har Rebecca haft et flertal roller i skiftende regi bl.a. i GuidOpera og børneforestillingen De Tre Tanter.
Rebecca har samarbejdet med Skandinaviens førende barokorkestre og ensembler som baroksolist, bl.a. med Camerata Øresund, Göteborg Baroque (Sverige), Barokkanerne (Norge), Ensemble Zimmermann og Copenhagen Soloists.
Rebecca har været en af landets førende solister indenfor ny kompositionsmusik, og har uropført en lang række værker af nulevende komponister. Bl.a. sammen med Figura ensemble, Alpha og Contemporánea.
Rebecca har været fast medlem i Musica Ficta, Ars Nova Copenhagen, DR Koncertkoret, Mogens Dahl Kammerkor, Copenhagen Soloists og assisteret i DR Vokalensemblet, Göteborg Baroque, Ensemble Syd, Enghave Barok mv.
Rebecca har skabt karakterfiguren Mona der leder efter den helt rigtige tuba. "Mona" har haft stor succes med forestillingen "Mona og jagten på den rigtige tuba" med Aalborg Symfoniorkester i 2019, hvor hun udbreder kendskaben til messinginstrumenter og fortæller børnene om hvorfor det er vigtigt at blive ved med at søge efter det man brænder for.